Αποτίμηση της επιβάρυνσης σε αιωρούμενα σωματίδια από διεργασίες μεταφόρτωσης στερεών στον ΟΛΘ:
Creators: name: Βάγια, Κατερίνα Χρήστου
Publisher: name: Aristotle University of Thessaloniki
Year: 2010
Subjects: Αιωρούμενα σωματίδια
Διασπορά νέφους
Αέρια ρύπανση
Particulate matters
Dispersion
Atmospheric pollution

description: Η παρούσα εργασία αφορά στον υπολογισμό των επιπέδων συγκέντρωσης αιωρούμενων σωματιδίων στην ευρύτερη περιοχή του Οργανισμού Λιμένα Θεσσαλονίκης A.E. (ΟΛΘ), που προκαλούνται από τη διαδικασία της μεταφόρτωσης στερεών υλικών. Αρχικά γίνεται βιβλιογραφική ανασκόπηση και συνολική καταγραφή της υφιστάμενης κατάστασης όσον αφορά τη ρύπανση στη Θεσσαλονίκη με εξειδίκευση στα αιωρούμενα σωματίδια, όπου αναφέρονται οι τιμές συγκέντρωσης των αιωρούμενων σωματιδίων όπως μετρούνται από συγκεκριμένους σταθμούς της περιφέρειας. Στη συνέχεια γίνεται ένας θεωρητικός υπολογισμός της δυναμικότητας του ΟΛΘ ως πηγή αιωρούμενων σωματιδίων. Ο θεωρητικός υπολογισμός βασίστηκε σε δεδομένα που παραχώρησε το τμήμα Στατιστικής του ΟΛΘ για τις ανάγκες της παρούσας εργασίας και αφορούν τις ποσότητες και το είδος των υλικών – εμπορευμάτων που διακινούνται στο λιμάνι της Θεσσαλονίκης. Ο υπολογισμός των επιπέδων συγκέντρωσης στην ευρύτερη περιοχή του ΟΛΘ γίνεται με χρήση κατάλληλων υπολογιστικών εργαλείων. Συγκεκριμένα, έγινε μοντελοποίηση της διασποράς με την εφαρμογή εξειδικευμένου λογισμικού ατμοσφαιρικής διασποράς, AERMOD EPA-US, το οποίο λαμβάνει υπόψη του το ανάγλυφο της περιοχής και τη διακύμανση των μετεωρολογικών συνθηκών. Η μελέτη συνολικά πραγματοποιήθηκε για τα έτη 2001 έως και 2009. Σημειώνεται ότι για την εξαγωγή χρήσιμων συμπερασμάτων oι πηγές αιωρούμενων σωματιδίων για τις οποίες μελετάται η ατμοσφαιρική διασπορά διακρίνονται σε δύο κατηγορίες. Η πρώτη κατηγορία είναι η διαδικασία της μεταφόρτωσης, η οποία γίνεται πλήρως εκτεθειμένη στις ατμοσφαιρικές συνθήκες, ενώ η δεύτερη κατηγορία περιλαμβάνει τη μεταφορά των υλικών με τα φορτηγά στη συγκεκριμένη διαδρομή τους μέσα στο χώρο του λιμανιού. Τέλος, είναι σημαντικό να αναφερθεί ότι η μεθοδολογία και οι παραδοχές είναι σύμφωνες με τη διεθνή βιβλιογραφία (EPA-US και NPI-AU). Τα συμπεράσματα της μελέτης πιστεύεται ότι αφενός μεν θα συμβάλουν καθοριστικά στην κατανόηση του μηχανισμού της διασποράς των αιωρούμενων σωματιδίων στην ευρύτερη περιοχή του ΟΛΘ, αφετέρου δε θα προσφέρουν ολοκληρωμένη εικόνα σχετικά με την ατμοσφαιρική επιβάρυνση που προκύπτει από τις δραστηριότητες της μεταφόρτωσης.
description: This work presents the calculation of the concentration levels of particulate matter caused by the process of solid materials transfer at the area of Thessaloniki Port Authority S.A. (THPA). First, the relative literature is reviewed and the current situation of atmospheric pollution in the city of Thessaloniki is illustrated. The latter focuses on particulate matter and reports the measurements at specific stations operated by the Region of Central Macedonia authority. Second, the particulate matter emission rate from the THPA is calculated based on a theoretical approach. Data on the amounts of transferred goods were provided by the Department of Statistics of THPA. The modeling of particulates’ atmospheric dispersion is performed by the use of AERMOD the recommended dispersion model by EPA –US. In more detail, AERMOD takes into account the topography of the area and the local meteorological conditions. Moreover, the full study was conducted for a period of five years from 2001 to 2009. The sources of particulate matter of THPA were divided into two main categories, in order to be able to obtain useful information about the contribution of each category. The first category is the process of reloading, which takes place fully exposed to the atmospheric conditions. The second category includes the transfer of materials by trucks on a specific route inside the port. Finally, it is worth mentioning that the methodology and the assumptions, employed in the current work are in accordance with the international guidelines (EPA-US and NPI-AU). It is believed that the findings of the study are important to understand the mechanisms of atmospheric dispersion in the area of the Thessaloniki Port Authority, and they will provide an overview of the influence of the ongoing processes on the local atmospheric quality.